Sulkapallo
Mailalla ja sulista tehdyllä pallolla pelattiin pelejä jo antiikin Kreikassa. Sulkapallo kehittyi nykyaikaiseksi kilpapeliksi Englannissa 1800-luvun jälkipuoliskolla. Sen edeltäjä oli "battledore and shuttlecock" -niminen ajanvietepeli, jota harrastettiin Britteinsaarilla ja Intiassa, jonne britit olivat sen vieneet.
Sulkapallo (peliväline)
Jos sulkapallossa on aidot sulat, niitä on nykyisin yleensä noin 16, ja ne on yleensä otettu hanhien tai ankkojen siivistä. Pallo, jossa on sulkien sijasta muovirakenne, on kestävämpi. Malesialaisen sulkapalloilijan Tan Boon Heong ennätyslyönnissä vauhti oli lähes 500 km tunnissa.